Carlo Acutis

Si Carlo Acutis (3 Mayo 1991 – 12 Oktobre 2006) sarong Italyanong Katolikong hagbayon  asin nobatong programmer sa kompyuter, na mas bisto sa pagdokumento niya kan mga Milagro eukaristiko na nangyari sa manlaen-laen na lugar kan  kinaban asin ta an mga ini pigkatalog niya sa sarong hinaman niyang websityo, , bago pa siya nagadan sa leukemia. Si Acutis nabibistong marhay sa pagkamasanggaya niya, sa abilidad niya sa kompyuter, asin sa hararom na debosyon niya sa eukaristiko, na iyo ini an ubod na tema kan saiyang buhay. Siya nabeatipikar kan Oktobre 10, 2020  sa sarong misa ginibo sa San Francisco Assisi Basilica.[https://www.americamagazine.org/faith/2020/10/28/blessed-carlo-acutis-first-millennial-saint-catholic-church-children-canonization https://angelusnews.com/news/world/beatification-of-carlo-acutis-the-first-millennial-to-be-declared-blessed/https://www.catholicnewsagency.com/news/46048/who-was-carlo-acutis-a-cna-explainer.
Mga enot na taon

Si Carlo Acutis namundag sa London kan 3 Mayo 1991 sa sarong mayaman na pamilya. Acutis family background and leading role in Italy's business community.An pagbunyag saiya nangyari kan 18 Mayo 1991 sa simbahan nin Our Lady of Dolours, Chelsea. An saiyang mga magurang, Andrea Acutis asin Antonia Salzano, na bako man na gayong relihiyoso, nagtrabaho sa London asin sa Alemanya, alagad nag'erok na sa Milan kan Septyembre 1991, pakamundag sana kan inot na aki ninda. Kan 1995, kan si Acutis apat na taon an edad, an saiyang lolo sa ina nagadan asin nagpahiling soboot saiya sa sarong pangaturogan na nakikiulay ipagpangadye siya. Kan siya aki pa asin nagpapamamate nin labilabing interes sa mga bagay dapit sa relihiyon, an saiyang mga pag'uusisa an nagsisimbag saiya iyo idtong yaya niyang Polako. Mga tolong taon pa kaidto, si Acutis sa edad na 7 taon, nakiulay na magresibe siya nin komunyon. Pakahadoy sa magkapirang padi asin pakataong tukdo saiya, an pamilya linakaw an saiyang pangungumunyon sa kumbento nin Sant'Ambrogio ad Nemus. Dangan kaidto siya naghihingua nanggad pakatapos o bago magmisa na maghurophurop sa hampang kan tabernakulo. Si Acutis nagin parakumunyon na parati asin suru-semana nakumpisal. Sinasabing igwa siyang mga pinapangarugan bilang ilaw sa buhay niya urog na si Francisco nin Assisi.https://www.ncregister.com/features/carlo-acutis-always-lived-in-the-presence-of-god. Kinua 08-01-21.

Pagkanonisar

Kan 13 Hunyo 2025, si Papa Leo XIV nag'anunsyo sa sarong general consistory na si Acutis kakanonisaron kadungan ni Pier Giorgio Frassati.An pagkanonisar nangyari sa   St. Peter's Square kan 7 Septyembre 2025, na pinanganan ni Papa Leo. An mga magurang niya asin mga tugang yaon sa okasyon asin an ngohod niyang tugang si Michele iyo an saro sa nagbasa kan mga basahon durante kan Misa.

 Toltolan 

 Panluwas na mga sumpay 

 Official website
 The apparitions of Our Lady – List of Marian apparitions catalogued by Acutis
 Eucharistic Miracles – List of Eucharistic miracles catalogued by Acutis
 2006 Hagiography Circle
 Wolverhampton Parish of Blessed Carlo Acutis – Incorporating the churches of St Peter & Paul, St Michael and St Bernadette.
 "My Son Carlo" – biography of Carlo Acutis by his mother, Antonia Salzano Acutis

Kategorya: Mga beato kan Simbahan Katoliko
Kategorya: Mga naghelang sa leukemia
Kategorya: Mga programmer